section_heading: Opis dobra
paragraph_text: Otočić Galijula nalazi se oko 6 km istočno od Palagruže i predstavlja najjužniju točku hrvatskog teritorija. U moru oko Galijule nalaze se tri hidroarheološka nalazišta. Na jednom od njih izvađen je keramički brodski žrtvenik iz 5. st. pr. Krista, jedan od 4 takva poznata na Jadranu. Na drugom nalazištu otkrivena je u nedavnim arheološkim istraživanjima amfora tipa dressel 1C, dok su na trećem lokalitetu izvađena dva brončana topa iz 16. stoljeća, danas izložena na obali ispred Komune u Komiži. Prostor otoka i okolnog podmorja pruža značajne nalaze iz vremenskog razdoblja od preko 2000 godina. U starom vijeku i prapovijesti taj dio otoka bio je iznad mora.